Landsretten stadfæster byrettens kendelse af 9. april 2010, dog således at der alene skal fremlægges sammenfatning og konklusion fra mentalerklæring
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Familieret og personlige forhold;
Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 20. maj 2010 satte Østre Landsret retten i retsbygningen, Bredgade 42,
København.

Som dommere fungerede landsdommerne Lodberg, Taber Rasmussen og Tuk

Bagger, førstnævnte som rettens formand.

Som protokolfører fungerede Medarbejder ved retten.

Der foretoges   

12. afd. kære nr. B-1333-10:

Far

(advokat Simone Voergaard)

mod

Mor

(advokat Ulla Wulff Hansen)

Ingen var mødt eller indkaldt.

Der fremlagdes kæreskrift af 21. april 2010, hvorved Far har kæret Glo-strup Rets

kendelse af 9. april 2010 (BS 50G-321/2010) om, at han opfordres til inden den 29.

april 2010 at indsende kopi af mentalerklæring og straffedom med dertil hørende

rets-bog til retten, dommerens fremsendelsesbrev af 27. april 2010 og udskrift af

retsbogen in-deholdende den kærede afgørelse.

Kæren har nedlagt påstand om at kæremålet tillægges opsættende virkning efter

retspleje-lovens § 395.



/

- 2 -

Indkærede har ikke udtalt sig vedrørende kæren.

Byretten har ved sagens fremsendelse henholdt sig til den trufne afgørelse.

De modtagne bilag var til stede.

Efter votering afsagdes sålydende

k e n d e l s e:

Sagen angår Mors påstand om ophævelse af den fælles forældremyndighed over

fællesbarnet, Barn, født Dato 2005, således at hun får forældremyn-digheden alene,

og moderens påstand om, at hun frifindes for faderen, Fars påstand om overvåget

samvær.

Det er oplyst, at moderen den 2. september 2009 blev udsat for et overfald af faderen,

i hvilken anledning han blev tiltalt for vold, og efter at have siddet varetægtsfængslet

i 5 måneder blev han idømt en behandlingsdom. I forbindelse med sagen blev der

udarbejdet mentalerklæring.

Det tiltrædes, at det er af væsentlig betydning for sagens afgørelse, at moderen og

retten får kendskab til straffedommen og den tilhørende retsbog. For så vidt angår

mentalerklæringen findes det alene fornødent, at faderen fremlægger

mentalerklæringens sammenfatning og konklusion. Med denne ændring stadfæstes

den påkærede afgørelse. Herefter

b e s t e m m e s :

Byrettens kendelse af 9. april 2010 stadfæstes, dog således at Far alene skal

fremlægge sammenfatning og konklusion fra mentalerklæringen.

Retten hævet.



/





/